cyanic-selkie/wikianc huggingface dataset:
NG gemeente Suiderlig
Geskiedenis
Die versiende blik van ds. Malan het die kerkraad daartoe beweeg om die hele straatblok grond vir die Kerk aan te koop. Hieroor was daar groot ontevredenheid en 'n paar kerkraadslede het selfs bedank. Op 2 Julie 1931 word ds. H.C.J. Flemming beroep en op 14 Augustus 1931 bevestig. Daar het 'n groot skuld op die gemeente gerus, dog dit kon in 1934 heeltemal gedelg word.
More
Die More was die Moslem-inwoners wat in die Middeleeue op die Iberiese Skiereiland (Spanje en Portugal), Sisilië, dele van Suid-Frankryk en Noord-Afrika gewoon het. In Europa word die woord dikwels gebruik om na mense wie se voorvaders van Noord-Afrika was te verwys.
Cliona peponacea
Cliona peponacea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
More
Die More kom oorspronklik van Noord-Afrika en was aanvanklik hoofsaaklik van Berberse afkoms. Hulle het oor die jare na die gebiede wat vandag as Spanje en Portugal bekend is gestroom en 'n groot invloed op die lande se kultuur gehad.
Cliona peponacea
Die spons behoort tot die genus Cliona en tot die familie Clionaidae. Die wetenskaplike naam van die spesie is die eerste keer geldig gepubliseer in 1973 deur Pang.
NG gemeente Suiderlig
Geskiedenis
Die kerkraad besluit nou om die ou pastorie te verkoop en 'n nuwe op die kerkgrond te bou. Dit is op 1 Februarie 1936 ingewy. Mnr. en mev. W.P. Boshoff het 'n nuwe Duitse orrel van £750 aan die gemeente geskenk en op 31 Augustus is dit in gebruik geneem. Op 20 November 1937 besluit die kerkraad om 'n Ouer-en-Kindersaal teen £2 100 te bou, wat op 8 Februarie 1939 ingewy is. Dis ontwerp deur die argitekte Leendert en Geurt Geers
Hindi
Tale/dialekte
Romani, Domari, Lomavren en Seb Seliyer of (hul voorsate) is glo verwant aan Hindi en hul sprekers het tydens drie migrasiegolwe in ca. 500–1000 n.C. na die Middel-Ooste en Europa migreer. Parya is 'n Hindi-taal wat in Sentraal-Asië gebesig word.
More
In die jaar 711 het die More Spanje onder leiding van Tariq ibn Zijad binnegeval. In die dekades daarna het hulle die hele Spanje en die suidelike dele van Portugal verower. Die More het die gebied Al-Andalus (ook bekend as Moslem-Spanje of Islamitiese Iberië) genoem. Dit beteken land van die Vandale. Vanaf ongeveer 800 het die Reconquista begin, waartydens die More teruggedruk is. Die gebeure word jaarlikse in Spanje herdenk. Optogte word gehou om die Christene se oorwinning oor die More te vier.
NG gemeente Suiderlig
Geskiedenis
In Januarie 1945 begin ds. Flemming geld vir 'n nuwe kerkgebou insamel. Hy neem egter 'n beroep aan na die NG gemeente Durban en ontvang demissie op 2 April 1945. Ds. F.J.C. van Heerden van Enkeldoorn, S.R., neem die beroep aan na die gemeente en word op 24 Februarie 1945 bevestig. Aangesien die ou kerkgebou veel te wense oorlaat, besluit die kerkraad op 21 Januarie 1946 om in beginsel die aanbou van 'n nuwe kerk te aanvaar.
Hindi
Tale/dialekte
Ethnologue klassifiseer ook Sansi, Bagheli, Chamari ('n onware taal), Bhaya, Gowli (nie 'n aparte taal nie) en Ghera as Westelike Hindi-tale.
NG gemeente Suiderlig
Geskiedenis
Intussen het die gemeente te groot vir een leraar geword, en so is Krugersdorp-Suid op 10 Desember 1947 afgestig. Aangesien die dorpsgebied Burgershoop nou in die afgestigte gemeente val, versoek die leraar en kerkraad die Sinode om die gemeentenaam na Krugersdorp-Wes te verander. Dit is ook verkry. Die Ouer- en Kindersaal word nou gesloop om vir die nuwe kerk plek te maak, en die ou kerkgebou word gerepareer om as saal te dien. Op 9 September 1950 word die nuwe kerk ingewy. Die ou orrel is uitgehaal, vergroot en oorgebou in die nuwe kerk.
Sentrale Moondhede
Die Sentrale Moondhede (Duits: Mittelmächte; Hongaars: Központi hatalmak; Turks: İttifak Devletleri of Bağlaşma Devletleri; Bulgaars: Централни сили, Tsentralni sili) was een van die twee strydende faksies in die Eerste Wêreldoorlog (1914–'18). Die alliansie het ontstaan uit die Drievoudige Verbond van 1882 en het geveg teen die Geallieerde Magte wat ontstaan het uit die Drievoudige Entente.
Lidlande
Die Sentrale Moondhede het bestaan uit:
Die naam is afgelei van die ligging van dié lande: al vier het gelê tussen die Russiese Ryk in die ooste en Frankryk en die Verenigde Koninkryk in die weste.
Verwysings
Hierdie artikel is vertaal uit die Engelse Wikipedia
Mike Tyson
Mike Tyson (gebore 30 Junie 1966) is 'n afgetrede Amerikaanse bokser. Hy was die onbetwiste swaargewigkampioen en bly die jongste man ooit om die WBC, WBA en IBF wêreldswaargewigtitels te verower.
Tyson begin in 1985 om professioneel te boks en wen 'n swaargewigtitel van Trevor Berbick in 1986. In 1988 word hy as die onbetwiste kampioen erken toe hy Michael Spinks klop. Hy verloor egter sy titel in 1990 teen Buster Douglas. Tyson het sy eerste 19 professionele gevegte met uitklophoue gewen, 12 daarvan in die eerste ronde.
Tyson is in 1992 aan verkragting skuldig bevind en het 'n vonnis van drie jaar uitgedien. Ná sy vrylating het hy weer begin boks en 'n paar swaargewigtitels ingepalm. Evander Holyfield was die eerste bokser om hom na sy terugkeer te wen. Tyson het ook teen Lennox Lewis geboks, wat hom ook gewen het. Hy beëindig sy boksloopbaan in 2005.
Frank Griffin (regisseur)
Frank Griffin (17 September 1886 – 17 Maart 1953) was 'n Amerikaanse regisseur, skrywer, en akteur. Hy was bekend vir sy rol in die rolprent Ella Cinders (1926).
NG gemeente Swartruggens
duimnael|links|230px|Die kerkgebou. Dis ontwerp deur [[Wynand Louw en die hoeksteen is gelê op 21 April 1921.]] duimnael|regs|170px|Swartruggens was van 1948 tot 1953 ds. Frank William Liebenberg se laaste gemeente voor sy aftrede. duimnael|170px|Ds. A.P. Burger het in 1988 hier afgetree nadat hy van 1980 af die gemeente se leraar was.
Die NG gemeente Swartruggens is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal).
Die kerkgebou is geleë by Bisschofstraat 29, Swartruggens. In 2013 was die leraar ds. F.J. Steenberg. Daar was in daardie jaar 109 doop- en 471 belydende lidmate.
Zwartruggens, soos dit vroeër bekendgestaan het, is op 6 Junie 1911 gestig deur die Ringskommissie van die Ring van Rustenburg, met ds. S.J. van der Spuy van Zeerust as konsulent, en het bestaan uit dele van Rustenburg en Zeerust, en klein deeltjies van Ventersdorp en Lichtenburg. Die ledetal was sowat 750.
Op 'n gekombineerde kerkraadsvergadering in Oktober 1912 is prop. J.D. Roos, wat toe pas teruggekeer het uit die buiteland en net sy finale eksamen afgelê het, tot eerste herder en leraar beroep. Op 30 November 1912 het hy met sy eggenote in die gemeente aangekom, dog is eers op 17 Januarie 1913 in sy amp georden en bevestig. Die gemeente het kort daarna 'n geleidelike maar vaste uitbreiding ondervind, en wel deurdat die wye en uitgestrekte Bosveld aan die noordelike poorte sy eerste bewoners begin trek het. Dit het in 'n stroom ontwikkel wat bly voortvloei het, totdat in later jare die hele gebied volgeloop het. Toe die ledetal in 1918 te hoog begin klim het, is Koster-Derby afgestig, om Zwartruggens te laat met sowat 1 400 lede. In 1919 is die sentrale skool op Zwartruggens geopen, met mnr. Chris Beyers as hoof. Die getalle op skool het so snel toegeneem, dat hieruit in 1923 die hoërskool, met sy twee kerkkoshuise, ontstaan het, met wyle J.C. Norval aan die hoof. Wat in hierdie verband veral melding verdien, is die dienste van Theunis Stoffberg, indertyd LUK en later senator.
Die gemeente, verhinder deur die Eerste Wêreldoorlog, het 10 jaar lank in 'n sinkkerk aanbid. In Januarie 1922 is die nuwe kerkgebou egter ingewy. In dieselfde jaar het dit die gemeente geluk om Zwartruggens tot 'n dorp geproklameer te kry, en wel met die naam Gideon Roos, verkort in Ro(os Gi)deon (Rodeon), die naam van ds. Roos se vader, omdat hy die geld geleen het om die gronde aan te koop wat die proklamering moontlik gemaak het.
Teen dié tyd het die Bosveld al soveel bewoners getel, dat sporadiese dienste af en toe nie meer aan die behoeftes voldoen het nie. Middelpunte is uitgekies, waar nie alleen gereelde dienste waargeneem is nie, maar ook die Nagmaal bedien is, en katkisasie, aanneming en voorstelling van lidmate plaasgevind het. In 1937–'38 het die Voorbosveld vir die gemeente verlore gegaan, as gevolg van sy verswelging deur die Naturelletrust, en in 1941 is die Agterbosveld saam met dié van Rustenburg, in 'n afsonderlike gemeente afgestig. Nog het die getalle gegroei, sodat in 1945 ook Groot Marico uit dele van Zeerust en Zwartruggens afgestig is. In 1938 ds. Roos opgevolg deur ds. J.F. du Toit, en in 1943 is hy deur ds. D.A. Louw vervang. Sedert 1948 is die gemeente deur ds. F.W. Liebenberg bedien het toe nog by die 1 200 lidmate getel.
Kaffeine
Kaffeine is 'n vrye mediaspeler vir UNIX-rekenaars wat die K Desktop Enviroment gebruik.
Tertius Myburgh
Albert Tertius Myburgh (26 Desember 1936 - 2 Desember 1990) was 'n Suid-Afrikaanse verslaggewer en koerantredakteur wat veral bekendheid verwerf het in sy hoedanigheid as redakteur van die invloedryke Sunday Times. Hy is drie weke voor sy 56ste verjaardag en agt weke nadat hy met terminale kanker gediagnoseer is, tuis oorlede.
Airfix
Airfix was 'n Britse maatskappy wat plastiese skaalmodelstelle van onder andere skepe, motors, vliegtuie en militêre voertuie gemaak het. Die stelle kon deur geesdriftiges gebou word. Die maatskappy het in 1952 met produksie begin en is in 1984 verkoop. Hulle eerste model was van die skip Golden Hind. Vliegtuie was gewoonlik op 1/72 skaal vervaardig.
Wes-Afrika Tyd
Wes-Afrika Tyd of WAT (Engels: West Africa Time) is 'n tydsone wat een uur voor Gekoördineerde Universele Tyd is (met ander woorde UTC+1). 'n Groot aantal lande in die westelike deel van sentraal Afrika val in hierdie tydsone.
Die teoretiese sone strek van 7,5° oosterlengte tot 22,5° oosterlengte.
Tertius Myburgh
Herkoms
Myburgh was die seun van Albert Lambertus Myburgh. Hy ontvang sy skoolopleiding aan Dale-kollege op King William's Town in die Oos-Kaapse Grensstreek en sy universiteitsopleiding aan die Universiteit van Kaapstad. Hy het later jare (1965 tot 1966) ook as Nieman-genoot aan die Harvard-universiteit in Massachusetts, V.S.A., gestudeer. Hier was sy gespesialiseerde studierigtings die politiek, ekonomie en buitelandse en verdeduigingsbeleid.
Wes-Afrika Tyd
Die meeste lande in die gebied is naby die ewenaar geleë, waar daar nie 'n groot verandering in die daglengte is nie, sodat somertyd nie waargeneem word nie. Die enigste uitsondering is Namibië wat van September tot April onder die Wes-Afrika Somertyd val.
Santosstrand
Santosstrand is 'n sandstrand by Mosselbaai aan die Suid-Kaapse kus van die Indiese Oseaan. Die strand word gebruik vir vakansieontspanning, kampering en hengel.
Tertius Myburgh
Loopbaan
Sy eerste betrekking, nadat hy sy praktiese opleiding by The Friend in Bloemfontein se opleidingsprogram kry, was in die Londense kantoor van die Argus-koerantgroep van 1958 tot 1960. Hy keer terug na Suid-Afrika en werk van 1963 af by The Star in Johannesburg as politieke en parlementêre verslaggewer en word reeds in Julie 1967 bevorder tot assistentredakteur van die Daily News in Durban. Van 1 Januarie 1971 tot Maart 1975 dien hy as redakteur van die Pretoria News en hierna word hy bevorder tot redakteur van die grootste koerant in Suid-Afrika, die Sunday Times, van 1 April 1975 af.
Wes-Afrika Tyd
Lande wat onder die Wes-Afrika tyd val:
Tertius Myburgh
Ervaring
Myburgh het wydlopende ervaring in die wêreldjoernalistiek opgedoen nadat hy jare lank as 'n geakkrediteerde Suid-Afrikaanse medewerker vir die New York Times en die nuustydskrif Time opgetree het. Hy is ook stigter van die Suid-Afrikaanse Konferensie van Redakteurs en 'n stigterslid van die Suid-Afrikaanse Mediaraad. Hy het ook bydraes gelewer tot die Christian Science Monitor, die Financial Times en die Daily Express in Londen. Op televisie en oor die radio het hy gereeld deelgeneem aan besprekings oor die politiek en aktuele sake.
Myburgh het wyd gereis vir opdragte in Europa, Noord-Amerika, Suid-Amerika, die Midde-Ooste en die Verre Ooste. Na Wes-Duitsland, die Verenigde Koninkryk, Kanada, Israel, Griekeland en die Republiek van Sjina het hy spesiale studiereise onderneem as gas van dié lande se regering.
Hoewel die politiek, ekonomie, buitelandse sake en verdedigingsbeleid sy groot beroepsbelangstellings was, het hy ook musiek, die teater en kookkuns geniet. In die buitelewe het hy van bergklim, wildernisverkenning en diepseehengel gehou.
Myburgh is op 22 Augustus 1958 getroud met Wilhelmina Magdalena (Helmine) Loubser. Uit die huwelik is 'n seun, Phillip, wat prokureur geword het, en twee dogters, Danielle, 'n huisvrou ten tyde van haar pa se dood, en Jacqueline, destyds 'n verslaggewer by The Star, gebore.
Dood
Myburgh bedank in September 1990, ná 15 jaar, as redakteur van die Sunday Times om Suid-Afrika se ambassadeur in Washington of Londen te word, waarskynlik die destydse pres. P.W. Botha se dankbetuiging vir die Sunday Times se milde kritiek met Myburgh aan die stuur. Net vier dae later is terminale kanker by hom gediagnoseer, hy wys die aanstelling van die hand en hy sterf tuis, net drie weke voor hy 56 sou word.
Waardering
Prof. Hendrik Willem van der Merwe skryf in 1987 die boek A question of survival - Conversations with key South Africans van Myburg: "Hy bevind hom iewers in die Establishment en hy het betreklike behoudende standpunte oor seker sake. In die toekoms sal sy bydrae krities van die regering wees solank hulle nie wegdoen met sekere diskriminerende raswette nie, maar hy sal waarskynlik ook krities wees van outoritêre maatreëls. Dus, in 'n fundamentele sin, beskou ek hom nie as in teenstand tot die Establishment nie." In dieselfde boek skryf die politieke ontleder prof. Hennie Kotzé: "In terme van die agenda-bepalende rol wat hy vertolk, deur die grootste Sondagkoerant, is hy belangrik. Die Sunday Times is ook ingehaal deur die gebeure in Suid-Afrika en is nie meer die liberale koerant wat dit eens was nie. Dit is bra konserwatief en die regering hou daarvan omdat dit kritiseer, maar nie te kwaai nie. Maar hy is wel belangrik." Max du Preez beaam die standpunt dat Myburgh kop en in een mus met die regerende party van destyds was in 'n rubriek in die Mail & Guardian van 11 Januarie 2009 oor die dood van Helen Suzman. Du Preez het in 1985 weer in die persgalery in die Parlement gaan werk, dié keer vir die Sunday Times. "Nou was my politieke baas Tertius Myburgh. Tertius was gans en al te glad om vir (Helen Suzman) kru etikette te gee soos (Alf) Ries (politieke redakteur van Die Burger toe Du Preez vir daardie koerant gewerk het) gemaak het, maar is laat verstaan dat sy 'n 'onproduktiewe politieke mag' was wat die Afrikaner en Afrika-politiek heeltemal misverstaan het."
Tekenend van Myburgh se aansien onder meer behoudende sektore van die destydse Suid-Afrikaanse samelewing was die hulde wat Ton Vosloo, indertydse besturende direkteur van Naspers, aan hom gebring het ná sy dood in Desember 1990. Beeld berig: "(Vosloo) het gesê mnr. Myburgh sal in politieke terme onthou word vir die brûe wat hy gebou het in die nuwe Suid-Afrika. 'As 'n verslaggewer het mnr. Myburgh hom uitgeleef tot die hoogste etiek van die beroep. Hy het die allerbeste verpersoonlik in konstruktiewe joernalistiek en as 'n mens was hy 'n voorbeeld van leef en laat lewe,' het mnr. Vosloo gesê. Almal wat vir Tertius Myburgh geken het, voel ontroof van 'n onvervangbare talent, het mnr. Vosloo bygevoeg."
Wesel
Wesel kan na een van die volgende verwys:
Shannon Conley
Shannon Conley is 'n Amerikaanse aktrise. Sy is bekend vir haar rolle in die rolprente Grave of the Fireflies (1988), Yu Yu Hakusho: Fight for the Netherworld (1994), en Cutie Honey: Live Action (2004).
Diasstrand
Diasstrand is 'n strand in Mosselbaai aan die Suid-Kaapse kus van die Indiese Oseaan. Die strand is na Bartolomeus Dias vernoem, wat in 1488 hier geland het. Die strand word benut vir vakansieontspanning, kampering en hengel.
Leinster Rugby
Leinster Rugby ( Rugbaí Laighean) is een van die vier professionele rugbyspanne op die Ierse eiland. Hulle ding mee in die Guiness Pro14, Europese Rugbykampioenebeker, Europese Rugbyuitdaagbeker. Die span verteenwoordig die IRVU Leinster-tak, wat een van die vier hooftakke van die IRVU is, en is verantwoordelik vir rugby in die geografiese provinsie van Leinster. Leinster is die suksesvolste van die Ierse spanne.
Leinster se tuiswedstryde word op die RDS Arena en die Aviva-stadion, wanneer die RDS nie voldoende is nie, in Dublin gespeel en daar is plek vir onderskeidelik 18 500 en 51 700 toeskouers. Voordat die RDS Arena in 2005 Leinster se tuisveld geword het, was Donnybrookstadion die tuisveld. Die span speel hoofsaaklik in blou en die span se wapen bestaan uit ’n harp, na aanleiding van die vlag van Leinster, binne ’n rugbybal.
Leinster het, soos die ander Ierse spanne, in 1995 professioneel geword en neem sedert 2001 aan die Pro14 en sy verskeie voorgangers (naamlik Pro12, Magners-liga en Keltiese Liga) deel en hulle het daarvoor om die Ierse provinsiale kampioenskap meegeding. ”Leinster A” neem aan die Britse en Ierse Beker deel. Leinster het reeds vier keer die Pro14 gewen en was drie keer die Europese kampioene.
Kleure en wapen
Die huidige wapen is in 2005 in gebruik geneem aangesien Leinster Rugby nie kopiereg op die worige wapen gehad het nie. Die nuwe gestileerde wapen is spesifiek vir Leinster Rugby ontwerp omdat dit die harp en ’n rugbybal insluit. Die Leinster Rugby-wapen is te sien op alle ampteliks klubhandelsware, insluitend replikatruie.
Die provinsie se huidige drag is blou met ’n wit harp en twaalf vlootblou lyne wat die twaalf distrikte van Leinster voorstel. Hul sekondêre drag is vir met ’n blou harp en twaalf blou lyne.
RDS Arena
Leinster se huidige tuisveld is die RDS Arena. Die eerste wedstryde op die RDS Arena is gedurende die 2006-’07-Heinekenbekerseisoen hier gespeel. Teen die volgende seisoen is al die span se wedstryde daarheen verplaas. Sedert Leinster daar begin speel het, is die stadion herontwikkel. Die arena bied plek vir 18 500 toeskouers waarvan die meeste sitplekke is. Aangesien die RDS ’n perdespringarena bly, kan die noordelike en suidelike paviljoene verwyder word. ’n dak is gebou om die hoofpaviljoen oorkant die voorafbestaande Angleseapaviljoen te bedek. Die RDS sal tot 2027 Leinster se tuisveld wees na ’n ooreenkoms wat in 2007 onderteken is.
In Julie 2014 is ’n ontwerpskompetisie vir die ontwikkeling van die arena in ’n wêreldgehalte- 25 000-sitplek stadion, deur die RDS en Leinster Rugby aangekondig, met werk wat in April 2016 ’n aanvang sou neem. Die verkoop van die naamsregte was ’n sleutelkomponenet in die befondsing van die projek met aanvanklike voorgestelde begroting van €20 miljoen.
Aviva-stadion
Vir groot wedstryde waarin die RDS Arena nie aan genoegsame sitplek kan voorsien nie, speel Leinster hul wedstryde op die Aviva-stadion wat sitplek vir 51 700 mense het. Dit is dikwels belngrike wedstryde in die Europese Beker of die Pro14 teen plaaslike teenstanders. Hulle het in 2010 hul eerste tuiswedstryd aldaar teen Munster gespeel met die stadion wat vir die eerste keer volgepak was. Leinster was tot in Desember 2012 onoorwonne op die Aviva-stadion toe hulle met 21-28 teen Clermont verloor het.
AEB
AEB kan verwys na:
Leinster Rugby
Donnybrookstadion
Leinster se tradisionele tuiste oor die jare was Donnybrookstadion in Dublin. Donnybrook bestaan uit ’n enkele onderdakstadion en drie oop terrasse. Om groeiende toeskouergetalle tegemoet te kom, het Leinster na die RDS Arena geskuif; die 6 000 sitplekke op Donnybrook het te min geraak. Om hierdie rede het Dublin ’n langtermynhuurooreenkoms met die Koninklike Dublingenootskap aangegaan om hul tuiswedstryde op die RDS Arena te speel. Donnybrook is egter intussen opgeknap met ’n herbou van die hoofpaviljoen in 2008 en bly ’n belangrike plek vir rugby in Dublin. Weens beperkte spasie is dit onwaarskynlik dat Donnybrook verder ontwikkel sal word. Leinster A speel egter steeds hul wedstryde om die Britse en Ierse Beker op die stadion en die seniorspan speel steeds voorseisoen- vriendskaplike wedstryde op die stadion. Die meeste wedstryde om die Leinster Skolebeker word ook op die stadion gespeel.
Keltiese Liga/Pro12/Pro14
! width="20"| Seisoen ! width="90"|Pos ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|BP ! width="20"|Punte ! width="300"|Notas
Europese Rugbyuitdaagbeker
! width="20"| Seisoen ! width="20"|Poel/Rondte ! width="20"|Pos ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|BP ! width="20"|Punte ! width="350"|Notas
Huidige span
Leinster se span vir die 2017-’18-seisoen:
Heinkel He 111
Die Heinkel HE 111 was 'n Duitse bomwerper en torpedodraer tydens die Tweede Wêreldoorlog. Die vliegtuig was in 1934 ontwerp deur die Günter-broers. Daar was vier prototipes waarvan die eerste op 24 Februarie 1935 sy nooiensvlug onderneem het.
Tim Griffin (akteur)
Tim Griffin (gebore 2 April 1969) is 'n Amerikaanse akteur. Hy is bekend vir sy rolle in die rolprente The Bourne Supremacy (2004), American Sniper (2014), en Central Intelligence (2016), en in die televisiereeks Prime Suspect (2011).
Oerdoe
duimnael|links| [[Lêer:Lashkari Zaban calligraphy.png|duimnael|links|Die woord "Lashkari-taal" in Nastaliq-skrif
Aangesien beide registers uit dieselfde Indo-Ariese woordeskat saamgestel is, is die gestandaardiseerde Oerdoe met die gestandaardiseerde Hindi onderling verstaanbaar, en albei registers word saam as Hindoestani of Hindi–Oerdoe gegroepeer. As die letterkundige woordeskat in ag geneem word, is Oerdoe sterk deur Persies beïnvloed, waarvolgens 'n kennis van Oerdoe 'n basiese kennis van Persiese woordeskat en grammatikale beginsels vereis, terwyl Hindi sy formele en tegniese woordeskat aan Sanskrit ontleen het.
Oerdoe het vanaf 1837, saam met Engels, pleks van Persies, in 'n aantal Indo-Islamitiese ryke (waaronder die Mogolryk) as ampstaal gedien. Tydens die koloniale tydperk het godsdienstige, sosiale en politieke faktore daartoe bygedra, dat meer en meer tussen Oerdoe en Hindi onderskei is, wat tot die Hindi-Oerdoe-twispunt gelei het. In die destydse Brits-Indië het Hindoestani as ampstaal gedien, maar met die Verdeling van Indië word meer en meer 'n verskil tussen Hindi en Oerdoe beklemtoon, veral uit politieke redes.
Volgens Nationalencyklopedin se 2010-skatting is Oerdoe, met sowat 66 miljoen moedertaalsprekers, die 21ste mees gesproke taal wêreldwyd. Volgens Ethnologue se 2018-skatting is Oerdoe die elfde mees gebruikte taal wêreldwyd, met altesaam 170 miljoen sprekers, insluitende diegene wat dit as 'n tweede taal gebruik. Indien Hindi saam met Oerdoe as Hindoestani gegroepeer word, is dit die derde mees gebruikte taal wêreldwyd, met sowat 329,1 miljoen moedertaalsprekers en altesaam 697,4 miljoen sprekers van beide Hindi en Oerdoe.
Kranshoekrivier
Die Kranshoekrivier is 'n rivier wat in die Wes-Kaap, Suid-Afrika vloei en in die Indiese Oseaan uitmond. Dit is wes van Plettenbergbaai en suid van Harkerville geleë.
Poker
Poker is 'n gewilde kaartspeletjie wat in dobbelary of vir vermaak gebruik word. Die algemeenste formaat is waar 'n aantal spelers meeding om 'n sentrale pot waarin elke speler weddenskappe plaas. Die speler met die beste kombinasie kaarte wen die sentrale pot of 'n speler wen die pot wanneer die speler 'n weddenskap in die sentrale pot maak wat deur geen ander speler geroep word nie. Poker kan ook verwys na videopoker, 'n tipe dobbelmasjien wat algemeen in dobbelhuise voorkom en waarin spelers teen die dobbelhuis meeding.
Pokervariasies
Daar is verskeie variasies van poker. Elke variasie volg dieselfde patroon. Die gewildste variasie is tans Texas Hold'em waarin elke speler 2 kaarte ontvang en 5 sentrale kaarte gedeel word wat deur elke speler gebruik kan word. Die speler wat die beste moontlike hand met die 7 kaarte kan maak, wen die pot. Ander variasies sluit in Draw Poker, Stud Poker en Omaha. Video-poker maak oor die algemeen gebruik van die Draw Poker-variasie.
Pokerformate
Poker kan in 'n kontant- of toernooiformaat gespeel word. In kontantformaat wed en wen die spelers fisiese kontant in elke hand wat gespeel word. In toernooiformaat sal elke speler 'n kontantinskrywing betaal waarna met denkbeeldige kontant gespeel word. 'n Speler is uit die toernooi wanneer hy al sy denkbeeldige kontant verloor het. Kontantpryse word gewoonlik aan die laaste paar spelers in die toernooi toegeken. Die speler wat die toernooi wen, kry die grootste aandeel.
Pokerhande
As meer spelers die pot beveg en klaar is met hul insette, word hul hande getoon ("showdown"). Om die pot in so 'n geval te wen moet die speler al sy toe kaarte wys, selfs al het hy op die basis van één kaart al genoeg gedoen om die pot te wen.
Marilyn Monroe
Marilyn Monroe (1 Junie 1926 – 4 Augustus 1962) was 'n Amerikaanse aktrise, sangeres, model en rolprentvervaardiger.
Lewe
Ná sy 'n groot deel van haar jeug in weeshuise deurgebring het, het Monroe haar loopbaan as 'n model begin, wat tot 'n rolprentkontrak in 1946 gelei het. Haar vroeë rolle was klein, maar haar rolle in The Asphalt Jungle (1950) en All About Eve (ook 1950) is goed ontvang en namate haar loopbaan gevorder het, het sy as 'n sekssimbool bekend geword. Sy het lof ontvang vir haar komediese vermoë in rolprente soos Gentlemen Prefer Blondes, How to Marry a Millionaire en The Seven Year Itch. Sy was in die 1950s en 1960s een van Hollywood se gewildste aktrises.
Monroe het dikwels gesukkel om rolle anders as die "dom blondine" te kry en sy het doelbewus probeer om hierdie beeld van haar af te skud. Sy het drie mislukte huwelike gehad: met polisieman James Dougherty (1942–1946), bofbalspeler Joe DiMaggio (1954–1954) en toneelskrywer Arthur Miller (1956–1961). Dit was gedurende haar huwelik met Miller wat sy by die Actors Studio gestudeer het en die maatskappy Marilyn Monroe Productions gestig het. Haar dramatiese rol in William Inge se Bus Stop is deur die kritici geprys en sy het 'n Golden Globe-toekenning gewen vir haar rol in Some Like it Hot.
Dood
Die laaste jare van Monroe se lewe was gevul met gesondheidsprobleme, persoonlike probleme en 'n reputasie as 'n onverantwoordelike en moeilike medewerker. Daar word steeds gegis oor die omstandighede van haar dood, as gevolg van 'n oordosis barbiturate. Alhoewel haar dood amptelik as 'n "waarskynlike selfmoord" geklassifiseer word, word die moontlikheid van 'n dood per abuis nie buite rekening gelaat nie. Samesweringsteoritici beweer dat sy vermoor is.
In 1999 het Monroe op die sesde plek van die American Film Institute se ranglys van die grootste vroulike sterre van alle tye verskyn.
Assurbanipal
duimnael|180px|Assurbanipal as hoëpriester. Assurbanipal of Asjsjoerbanipal (Akkadies: Aššur-bāni-apli, "Assur is die skepper van ’n erfgenaam"; 668 – c. 627 v.C.) was ’n koning van Assirië. Hy was die seun van Esarhaddon en die laaste sterk heerser van die Nieu-Assiriese Ryk. Hy is bekend vir sy versameling van ’n groot hoeveelheid wigskrifdokumente vir sy koninklike paleis by Nineve. Die versameling, bekend as die Biblioteek van Assurbanipal, is nou in die Britse Museum.
In die Bybelboek Esra word hy Asenappar genoem en die Romeinse historikus Justinus identifiseer hom as Sardanapalus.
Lewe
Assurbanipal se pa was Esarhaddon, die jongste seun van Sanherib, wat die erfgenaam geword het nadat die kroonprins, Ashur-nadin-shumi, deur rebelle as leenman van Babilon afgesit is.
In 672 v.C. is kroonprins Sin-iddina-apla, die oudste seun en aangewese opvolger van Esarhaddon, dood terwyl die tweede oudste seun, Shamash-shum-ukin, die koning van Babilon sou word. Assurbanipal, wat die jongste was, het dus die kroonprins van Assirië geword, maar hy was baie ongewild in die hof en onder die priesters. Kontrakte is aangegaan met vooraanstaande Assiriërs, lede van die koninklike familie en buitelandse heersers om hul lojaliteit aan die kroonprins te verseker.
Esarhaddon is in 669 v.C. skielik dood terwyl hy Egipte wou binneval en Assurbanipal het hom in Assirië opgevolg.
Militêre veldtogte
Hoewel Assurbanipal eindelik gewild was as koning, is hy bekend vir sy wreedheid teenoor sy vyande. Op sommige beelde sit hy ’n hondeketting deur die kakebeen van ’n verslane koning en laat hom soos ’n hond in ’n hok bly.
Hy het nie net die troon geërf nie, maar ook die voortdurende oorloë teen Egipte en Koesj/Nubië. Hy het in 667 v.C. ’n leër teen hulle gestuur wat die Nubiese koning van Egipte, Taharqa, naby Memphis verslaan het. Ná Taharqa se dood in 664 v.C. het sy nefie en opvolger, Tantamani, Bo-Egipte binnegeval en Thebe sy hoofstad gemaak. Assurbanipal het Egipte weer aangeval en verslaan, en Thebe geplunder.
Assirië was teen dié tyd die grootste ryk wat daar nog in die wêreld was. Dit het gestrek van die Kaukasus in die noorde tot Noord-Afrika in die suide, en van die Oos-Middellandse See in die weste tot Sentraal-Iran in die ooste. Die heersers van Babilonië, die Chaldeërs, Mede, Perse, Egipte, Elam, Goetium, Frigië, Mannea, Aramea, Urartu, Lidië, Silisië, Kommagene, Fenisië, Israel, Juda, Samarra, Moab, Edom, Nabatea, Arabië, die Nieu-Hetiete, Nubië, Skitië, Kimmerië, Armenië en Siprus was aan hom onderdanig en daar was min probleme tydens sy bewind.
Spanning het egter tussen Assurbanipal en sy broer Shamash-shum-ukin in Babilonië ontstaan en in 652 v.C. het Babilon in opstand gekom. Hul bondgenote teen Assiriese heerskappy was onder andere die Chaldeërs, Arameërs, Goeteërs, Arabiere en Nabateërs. Shamash-shum-ukin het amptelik verklaar dat Assurbanipal net die goewerneur van Nineve en dus sy onderdaan is. Die Assiërs het egter die Babiloniërs verslaan toe hulle aanval. Shamash-shum-ukin is dood en die stad het oorgegee.
Die einde van Assirië
In die laaste dekade van Assurbanipal se bewind was daar vrede in Assirië, maar die land het begin agteruitgaan weens ooruitbreiding, ’n gebrek aan geld uit die verwoeste kolonies en te min soldate om die orde in die groot ryk te handhaaf.
Ná Assurbanipal se dood in 627 v.C. is hy deur Ashur-etil-ilani (626 – 623 v.C.) opgevolg. Burgeroorloë sou Assirië egter eindelik tot ’n val bring. Ashur-etil-ilani is in 623 v.C. deur ’n generaal van die troon afgesit wat ook tot koning van Babilonië verklaar is. Te midde van verdere burgeroorloë het leenstate ophou heffings betaal en eindelik was Assirië so swak dat ’n alliansie van Babiloniërs, Chaldeërs, Mede, Perse, Skitiërs en Kimmeriërs dit tussen 616 en 605 v.C. verslaan het.
NG gemeente Vanderbijlpark-Noord
duimnael|170px|regs|Ds. J.M.C. Horn, leraar van 1955 tot hy in 1958 die eerste leraar van [[NG gemeente Vanderbijlpark-Oos geword het.]]
Die NG gemeente Vanderbijlpark-Noord is die derde oudste gemeente van die Nederduitse Gereformeerde Kerk op die dorp Vanderbijlpark. Dit val binne die Sinode Goudland (voorheen Wes-Transvaal).
Die gemeente is gestig in 1952, drie jaar ná die moedergemeente. Die kerkgebou is geleë op die hoek van Hertz Boulevard en Siemensstraat, Vanderbijlpark. In 2013 was die leraar ds. C. Weideman. Daar was in daardie jaar 58 doop- en 349 belydende lidmate.
Oscar Wolheim
Oscar Wolheim was stigterslid van die Liberale Party toe hy en ander vooraanstaande Engelse intellektuele die Verenigde Party in 1953 verlaat het. Hy was die Liberale Party se nasionale voorsitter. Wolheim was ook die eerste hoof van die Cape Flats Distress Association, wat gestig is om veral bruin mense wat gedwonge na die Kaapse Vlakte verskuif is, by te staan.
BFC Dynamo
BFC Dynamo, ook bekend as Berliner FC Dynamo en Dynamo Berlyn is 'n sokkerklub uit Berlyn, die hoofstad van Duitsland.
Geskiedenis
In 1953 is die klub SpVgg Dynamo Berlyn gestig as opvolger van SG Volkspolizei Berlyn, wat in 1949 gestig is. Die klub se naam is later verander na SV Dynamo Berlyn. In 1954 is die klub herstig as SC Dynamo Berlyn en later dieselfde jaar is die spelers van SG Dynamo Dresden na Berlyn oorgeplaas en by die klub geïntegreer. Op 15 Januarie 1966 het die sokkerafdeling onafhanklik geword as Berliner FC Dynamo. In 1990 is die klubnaam verander na FC Berlyn, maar sedert 3 Mei 1999 staan die klub weer bekend as Berliner FC Dynamo.
BFC Berlyn was die mees suksesvolle klub uit die DDR-Oberliga met tien opeenvolgende Oos-Duitse kampioenskappe tussen 1979 en 1988.
Gemanupileerde sukses en die Koue Oorlog
Die klub se belangrikste ondersteuner was Erich Mielke, hoof van die Oos-Duitse Stasi (die geheime polisie), en daar is van verskeie metodes gebruik gemaak om die uitslae van die span se wedstryde te bekook en sy dominansie van Oos-Duitse sokker te verseker.
Die tien titels wat die span agtereenvolgens gewen het was die direkte gevolg van partydige skeidsregters, onregverdige oorplasings van die beste spelers van ander spanne na BFC en ander onsportiewe metodes. Selfs lede van die regerende Politburo het hulleself nieamptelik uitgelaat teen die situasie. BFC was sonder twyfel die mees gehate span in Oos-Duitsland.
Een van Dynamo se spelers, Lutz Eigendorf, het in 1979 uit Oos-Duitsland na die Weste gevlug en aangesluit by 1. FC Kaiserslautern. Kort na sy oordrag na Eintracht Braunschweig in 1983 is hy dood aan beserings wat hy opgedoen het in 'n motorfietsongeluk. 'n Ondersoek deur joernaliste het later aan die lig gebring dat sy dood 'n sluipmoord deur die Stasi was. Hy kan dus as 'n slagoffer van die Koue Oorlog beskou word.
Duitse hereniging
Na die Duitse hereniging het die span sy naam verander om van sy negatiewe beeld weg te kom, maar in 1999 het die lede ten gunste van die terugneem van die ou naam gestem. In die 2001/02-seisoen het die klub net-net 'n dreigende bankrotskap oorleef. Die klub ding tans in die Oberliga Noordoos-Noord mee en is berug vir 'n fascistiese element onder sy ondersteuners.
Matie Hoffman
Matie Hoffman (gebore 1958 op Nyanje in Zambië) is 'n Suid-Afrikaanse fisikus.
Hoffman het in 1976 aan Hoërskool Sentraal in Bloemfontein gematrikuleer. Hy begin in 1985 by die Departement Fisika aan die Universiteit van die Vrystaat werk en verwerf sy PhD in teoretiese vastetoestandfisika in 1998 aan UNISA.
Professor Hoffman lewe gereeld bydraes in die uitsaai-en gedrukte media betreffende sterrekunde en ruimtenuus. Hy is mede-aanbieder van die program Op Verre Vlugte op Radio Rosestad, sowel as 'n gereeld gas op Sterre en Planete op die nasionale openbare radiodiens RSG. Prof. Hoffman is 'n dosent verbonde aan die Departement Fisika aan die UV, en is die bestuurder van die Naval Hill Planetarium. Hy was 'n medeskrywer van Sterre en Planete wat in 2017 deur Naledi Uitgewers uitgegee is. Hy is getroud en die vader van drie dogters.
15 Oktober
15 Oktober is die 288ste dag van die jaar in die Gregoriaanse kalender (289ste in skrikkeljare). Daar volg nog 77 dae in die res van die jaar.
Theodor Fontane
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Duitse joernalis en skrywer
Handtekening
Literêre stroming
Poëtiese realisme Burgerlike realisme
Beduidende werke
Effi Briest
Herr von Ribbeck auf Ribbeck im Havelland Wanderungen durch die Mark Brandenburg Frau Jenny Treibel Die Brück' am Tay Der Stechlin
Afrikaanse vertalings
Meneer Ribbeck van Ribbeck van die platteland (1990)
Literêre verenigings en instellings
Potsdam, Duitsland Potsdam, Duitsland
Museums
Stadtmuseum Berlin, Berlyn, Duitsland
Theodor Fontane (* 30 Desember 1819 in Neuruppin; † 20 September 1898 in Berlyn) was 'n Duitse skrywer en apteker. Hy word as die beduidendste Duitse verteenwoordiger van die poëtiese realisme beskou.
Fontane was van Hugenote-afkoms en was tussen 1850 en 1859 as joernalis vir die Pruisiese regering werksaam, onder meer as verslaggewer in Engeland (in 1852 en vanaf 1855 tot 1859). In 1860 het hy redakteur by die dagblad Neue Preußische Zeitung geword - 'n pos wat hy tien jaar lank beklee het. Hy was oorlogsverslaggewer in die oorloë van 1864, 1866 en 1870/71. Tussen 1870 en 1889 was hy as teaterkritikus by die Vossische Zeitung werksaam.
Fontane het sy literêre loopbaan met ballades begin wat sterk deur heroïese Pruise-liedere en Engels-Skotse ballades beïnvloed is. Beduidende werke uit hierdie vroeë periode sluit Der alte Zieten (1847) en Archibald Douglas (1854) in. In sy latere liriese werke staan gewone mense en stemmingsbeelde sentraal, so in Die Brück' am Tay (1880), John Maynard (1886) en Herr von Ribbeck auf Ribbeck im Havelland (1889).
Sy wandeltogte deur sy geboortestreek (Wanderungen durch die Mark Brandenburg) is in die styl van literêr-joernalistieke reis-feuilletons geskryf en word by die belangrikste 19de eeuse voorbeelde van dié genre gereken. Egverhoudings en salonromans vorm net soos novelles vanaf 1879 die kern van sy literêre werk en het van Fontane die belangrikste verteenwoordiger van die burgerlike realisme gemaak. In hierdie romans het Fontane as eietydse waarnemer 'n kritiese oog op die Pruisiese samelewing as standestaat met vaste konvensies en morele opvattings waaraan die persoonlike strewe na geluk steeds ondergeskik is. Bekende romans in hierdie periode is Vor dem Sturm (1878), L'Adultera (1882), Schach von Wuthenow (1888), Irrungen, Wirrungen (1888), Stine (1890), Frau Jenny Treibel (1892), Effi Briest (1895) en Der Stechlin (1899).
Cliona phallica
Cliona phallica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Theodor Fontane
Fontane se verteltrant, wat rigtingwysend vir die Europese roman sou word, lê die klemtoon eerder op breedvoerige dialoë tussen sy romankarakters as op hulle handelinge. In 1842 het Fontane William Shakespeare se Hamlet in Duits vertaal. Fontane se briefwisselinge is eweneens gepubliseer. 'n Aantal Duitse toekennings vir kuns en literatuur is na Theodor Fontane vernoem.
Cliona phallica
Die spons behoort tot die genus Cliona en tot die familie Clionaidae. Die wetenskaplike naam van die spesie is die eerste keer geldig gepubliseer in 1889 deur Leidy.
Stereoskoop
thumb|220px|’n Ou Zeiss-sakstereoskoop met die oorspronklike toetsbeeld. 220px|thumb|’n Antieke stereoskoop.
’n Tipiese stereoskoop het ’n lens vir elke oog wat die beeld groter en verder laat lyk en gewoonlik ook die skynbare horisontale posisie verskuif sodat iemand met normale binokulêre visie dit as ’n "stereovenster" sal waarneem. ’n Verdeler of ander sigbelemmerende meganisme keer dat elke oog se aandag afgetrek word deur ook die beeld te sien wat vir die ander oog bedoel is. Die meeste mense kan met oefening stereoskopiese beelde in 3D sien sonder die hulp van ’n stereoskoop, maar die toneel sal nie heeltemal akkuraat gesimuleer word nie en dié metode kan groot spanning op die oë plaas.
Hoewel meer onlangse toestelle soos Stereo Realist en View-Master ook stereoskope is, word die term deesdae meestal verbind met kyktoestelle wat ontwerp is vir die standaardformaat-stereokaarte wat van die 1850's tot die 1930's gewild was as tuisvermaak.
Toestelle soos polaroidbrille, anagliewe en 3D-brille wat gebruik word om na twee beelde te kyk wat op mekaar gesuperimponeer is eerder as twee aparte beelde, word nie as stereoskope gereken nie.
Aartshertog Frans Ferdinand van Oostenryk-Este
Frans Ferdinand (18 Desember 1863 – 28 Junie 1914) was ’n aartshertog van Oostenryk-Este, prins van Hongarye en van Boheme, en van 1889 tot met sy dood troonopvolger van Oostenryk-Hongarye. Die sluipmoord op hom in Sarajewo het daartoe gelei dat Oostenryk-Hongarye oorlog teen Serwië verklaar het. Die gevolg was dat die Sentrale Moondhede (insluitende Duitsland en Oostenryk-Hongarye) en die Geallieerdes (bondgenote van Serwië of van Serwië se bondgenote) oorlog teen mekaar verklaar het. Dit was die begin van die Eerste Wêreldoorlog.
Troonopvolger
In 1889 het Frans Ferdinand se neef kroonprins Rudolf selfmoord gepleeg en Frans Ferdinand se pa het troonopvolger geword. Dié het kort daarna afstand gedoen van die troon en is ’n ruk daarna oorlede. Frans Ferdinand is hierna voorberei daarop om die troon oor te neem.
Hy het nes ander mans van die Habsburg-lyn op ’n vroeë ouderdom by die leër aangesluit. Hy is dikwels en vinnig bevorder – op 14 was hy luitenant, op 22 kaptein, op 27 kolonel en op 31 generaal-majoor. Hy was vir ’n kort rukkie bevelvoerder van die hoofsaaklik Oostenrykse 9de Husaarregiment. In 1898 het hy ’n kommissie gekry om alle aspekte van die militêre dienste te ondersoek en alle militêre agentskappe het opdrag gekry om hom toegang tot hul dokumente te gee. In 1913 is hy, as troonopvolger, aangestel as inspekteur-generaal van al die gewapende magte.
Huwelik en gesin
In 1894 het Frans Ferdinand gravin Sophie Chotek op ’n bal in Praag ontmoet. Sy was nie lid van ’n Europese koningshuis soos van ’n vrou van ’n Habsburgse heerser verwag is nie, maar daar was prinse onder haar voorouers. Hulle het hul verhouding twee jaar lank geheim gehou.
Die paartjie het vier kinders gehad:
Sluipmoord
Op Sondag 28 Junie 1914 omstreeks 10:45 is Frans Ferdinand en sy vrou vermoor in Sarajewo, hoofstad van die Oostenryk-Hongaarse provinsie Bosnië en Herzegowina, deur Gavrilo Princip, toe 19. Hy was lid van Jong Bosnië en een van ’n groep sluipmoordenaars wat georganiseer is deur die Swart Hand, 'n Serwiese geheime nasionalistiese groep. Dit het tot ’n reeks gebeure gelei wat die Eerste Wêreldoorlog tot gevolg gehad het.
’n Handgranaat is vroeër na die motor gegooi. Frans Ferdinand het dit weggekeer en dit het ver agter die voertuig ontplof. Die paartjie het daarop aangedring om die beseerdes in die hospitaal te gaan besoek. Op pad terug na die paleis het die motorbestuurder die verkeerde pad geneem, waar Princip hulle gesien het. Terwyl die bestuurder agteruit gery het om weer in die regte pad te kom, het Princip Sophie in die maag en Frans Ferdinand in die nek geskiet. Hy is binne minute dood en Sophie op pad na die hospitaal.
Die sluipmoord, tesame met die wapenwedloop, nasionalisme, imperialisme, militarisme en die alliansieskema het alles bygedra tot die uitbreek van die Eerste Wêreldoorlog minder as twee maande ná Frans Ferdinand se dood nadat Oostenryk-Hongarye oorlog verklaar het teen Serwië. Die sluipmoord word beskou as die mees regstreekse oorsaak van die oorlog.
Peniele pletismografie
Peniele pletismografie (PPG) of fallometrie is die meting van die bloedvloei na die penis, gewoonlik om seksuele opwekking te meet. Die algemeenste aangetekende metodes om dit te doen, is die meting van die omtrek van die penis met ’n rekstrokie of die volume van die penis met ’n lugdigte silinder en ’n opblaasbare ring aan die basis van die penis. Die meting van die omtrek word algemeen gebruik in studies wat erotiese prente gebruik. ’n Soortgelyke toestel vir vroue is die vaginale fotopletismograaf.
Charles B. Griffith
Charles B. Griffith (23 September 1930 – 28 September 2007) was 'n Amerikaanse skrywer, akteur, en assistentregisseur. Hy was bekend vir sy rolle in die rolprente Forbidden Island (1959), The Little Shop of Horrors (1960), Little Shop of Horrors (1986), en Death Race (2008).
Peniele pletismografie
By seksoortreders word peniele pletismografie algemeen gebruik om die vlak van seksuele opwekking te bepaal terwyl die persoon aan seksueel suggestiewe inhoud blootgestel word, soos foto's of rolprente, hoewel dit volgens sommige mense nie altyd geskik is vir die evaluasie van seksuele voorkeure nie. In 1998 het ’n ontleding van wetenskaplike verslae aangedui fallometriese reaksies op simulusse wat kinders uitbeeld, het die grootste akkuraatheid gehad om te bepaal watter seksoortreders sal aanhou om seksmisdade te pleeg, al was dit net 32% akkuraat.
Wynandsrivier
Die Wynandsrivier is 'n rivier wat in die Wes-Kaap, Suid-Afrika vloei en wes van Oudtshoorn in die Olifantsrivier, 'n sytak van die Gouritsrivier, uitmond.
John Wayne
John Wayne (1907 – 1979) was 'n Oscar- en Golden Globe-bekroonde Amerikaanse rolprentakteur. Hy was die verpersoonliking van robuuste manlikheid en het 'n blywende Amerikaanse ikoon geword. Hy is beroemd vir sy kenmerkende stem, stap en lengte. Hy was ook bekend vir sy konserwatiewe politiese sienings en sy ondersteuning vir anti-kommunistiese posisies in die 1950's.
duimnael|links|200px|Die plakaat vir die 1938-rolprent, Pals of the Saddle. Sy loopbaan het met stilprente in die 1920's begin en hy was 'n beroemde rolprentster van die 1940's tot die 1970's. Hy word veral geassosieer met Wilde Weste-prente en oorlogprente, maar hy het ook in 'n wye verskeidenheid ander rolprente verskyn: biografieë, romantiese komedies, polisiedramas en ander. Hy het nou saam met die regisseurs John Ford en Howard Hawks gewerk. Saam met Hawks maak hy die beroemde trilogie: Rio Bravo, El Dorado en Rio Lobo. Alhoewel Wayne in byna 200 rolprente verskyn het, het hy slegs een keer 'n Oscar-toekenning gewen: as beste manlike hoofrol in True Grit (1969). Hy is ook vir dieselfde toekenning genomineer vir sy rol in Sands of Iwo Jima (1950) en as beste produsent vir The Alamo (1960).
In 1999 het die American Film Institute Wayne tot die 13de geweldigste manlike ster ter aller tye benoem.
Didi Conn
Didi Conn (gebore 13 Julie 1951) is 'n Amerikaanse aktrise en vervaardiger. Sy is bekend vir haar rolle in die rolprente You Light Up My Life (1977), Grease (1978), Grease 2 (1982), en Frida (2002).
Scott Carpenter
Malcolm Scott Carpenter (* 1 Mei 1925 – † 10 Oktober 2013) was 'n Amerikaanse vlootoffisier en vlieënier, toetsvlieënier, lugvaartingenieur, ruimtevaarder en skubaduiker. Hy is in April 1959 as deel van die Mercury Sewe-groep gekies. Hy was die tweede Amerikaner, na John Glenn, wat om die Aarde gewentel het met Mercury-Atlas 7 en die vierde Amerikaner in die ruimte, na Alan Shepard, Gus Grissom en John Glenn.
Westville
Westville is 'n woongebied naby Durban in KwaZulu-Natal, Suid-Afrika, wat 20 km binneland toe vanaf Durban se sentrale sakegebied geleë is. Westville het ontwikkel uit 'n nedersetting van Duitse immigrante wat in 1948 aangekom het. Dit is vernoem na Martin West, die eerste Luitenant-Goewerneur van Natal.
Westville is sentraal geleë ten opsigte van talle townships, naamlik Cato Manor, Clermont en Chesterville.
Onderwys
Skole in Westville sluit in: Westville Boys' High School, Westville Girls' High School, Pitlochry Primary School, Atholl Heights Primary School, Westville Senior Primary en Deutsche Schule Durban.
Hier is ook 'n kampus van die Universiteit van KwaZulu-Natal (die voormalige Universiteit van Durban-Westville) wat twee km2 beslaan.
Gevangenis
Die Westville-gevangenis is een van die grootste gevangenisse in die land en is die enigste tronk in die Durban-area. Die gemiddelde daaglikse bevolking vir 2010 was 3 281.